בלש אמיתי

בלש אמיתי (באנגלית: True Detective) היא סדרת פשע אנתולוגית אמריקאית שעלתה לשידור ברשת HBO ב-12 בינואר 2014. הסדרה נוצרה ונכתבה על ידי ניק פיזולטו ועונתה הראשונה בוימה על ידי קארי ג'וגי פוקונאגה. הסדרה מתרחשת במספר מישורי זמן במקביל, ומגוללת את סיפורם של בלשים המגלים סודות אפלים בחקירתם; העונה הראשונה בכיכובם של וודי הרלסון ומתיו מקונוהיי התמקדה בשני בלשים ממחלק הרצח במשטרת לואיזיאנה, המתחקים אחר עקבותיו של רוצח סדרתי באזורם במשך 17 שנים, העונה השנייה בכיכובם של קולין פארל, רייצ'ל מקאדמס וטיילור קיטש התמקדה בבלשי מחלק הרצח ממשטרת קליפורניה שחקרו את נסיבות מותו של איש ציבור והעונה השלישית בכיכובם של מהרשלה עלי וסטיבן דורף התמקדה בבלשים שחוקרים את היעלמותם של שני ילדים בשנת 1980 בהרי האוזארק. העונה הרביעית בכיכובם של ג'ודי פוסטר וקאלי ריס התמקדה בחקירת היעלמות המתרחשת בערבות הקפואים של אלסקה. ב-22 בפברואר 2024 היוצרים הכריזו שתהיה עונה חמישית שנמצאת בפיתוח. העיקרון העלילתי שנטבע בעונה הראשונה - פוקוס על מבנה האישיות של בלשי המשטרה ועל הרקע האישי שלהם כמשפיעים על עבודת פענוח פשעים ועל חציית גבולות של מותר ואסור כדי לפענח פשע - חוזר באופן כזה או אחר גם בשאר העונות, במקביל להתקדמות העלילה המרכזית. הסדרה גרפה שבחים ופרסים רבים, ביניהם פרס אמי, פרס גילדת שחקני המסך ופרס המבקרים. במרכז הסדרה סיפור שמתרחש בכמה צירי זמן ונע קדימה ואחורה ביניהם. בלשי המשטרה ראסט קול ומרטין הארט, שהיו שותפים לפני 17 שנה כשהתבצע רצח נורא בעיירה שלהם שבלואיזיאנה וב-2012, מסיבה שלא נחשפת בתחילה, השניים מוסרים עדות במשטרה, כדי לעבור שוב על תיק רצח שעל פענוחו עבדו בשנת 1995. בזמן החקירה נחשף טיב הקשר בין השותפים המנוגדים הארט וקול ונחשפת אך במעט נפשם. גופה שעליה חרוטים סימני כת השטן נמצאת והנרצח מתברר כאיש עסקים מושחת בעל חיבה לסקס אגרסיבי. שלושה בלשים מיחידות שונות ומערים שונות יוצאים למצוא את הרוצח ומגלים שהחקירה מציפה סודות אפלים בעלי השלכות גדולות ממה שנדמה בתחילה; חוקר שנקרע בין נאמנותו לבוסים המושחתים שלו במשטרה ובין מאפיונרים שסוחטים אותו, שוטר תנועה שיצא לחופשה כפויה לאחר שוויתר על דו"ח לבחורה שעצר בתמורה לקבלת מין אוראלי ושריף בעלת מוסר נוקשה, נאלצת למצוא דרך להתמודד עם העובדה שהקולגות שלה חוצים קווים אדומים במהלך עבודתם. עלילת העונה השלישית מתמקדת בצמד הבלשים ויין הייז (מהרשלה עלי), ששירת כסייר במלחמת וייטנאם, ורולנד ווסט (סטיבן דורף) אשר חוקרים את פרשת מותו של הילד וויל פארסל והיעדרותה של אחותו ג'ולי במדינת ארקנסו. העונה מתחלקת לשלוש תקופות שונות:שנת 1980 שבה ארעה ההעלמות של ג'ולי פארסל, שנת 1990 שבה נפתחה החקירה מחדש, ושנת 2015 שבה במאית העורכת סרט על הפרשה מקיימת סדרת ראיונות עם הייז. הייז שפרש מן המשטרה סובל מבעיות התמצאות. הוא מנסה לפתור את התעלומה יחד עם שותפו מן העבר. העלילה מתרחשת בעיירה אניס שבאלסקה ומתמקדת בחקירת היעלמותם של שמונה גברים מתחנת מחקר. חקירה שאותה מובילות הבלשיות ליז דוונרס (ג'ודי פוסטר) ואוונג'לין נווארו (קאלי ריס). כותב הסדרה ניק פיזולטו ובמאי הסדרה קארי ג'טגי פוקונאגה היו גם המפיקים בפועל. הסדרה צולמה במישור החוף של דרום לואיזיאנה. הסדרה מוגשת כאנתולוגיה, בה כל עונה מציגה צוות שחקנים וסיפור שונים. בלש אמיתי קצרה שבחים רבים מהמבקרים. דייוויד וייגנד מ-San Francisco Chronicle כתב: "הדיאלוג כה עשיר, צבעוני ופרובוקטיבי, ומוסיף לרגישות הגותית של הסדרה. הבמאי קארי ג'וגי פוקונאגה משתמש בלואיזיאנה בצורה מצוינת, ונותן לה מקום חשוב מאוד בסיפור, לא פחות ממקומם של קול והארט. כל ההופעות יוצאות מגדר הרגיל, אך אלו של הארלסון ומקונוהי הן ברמה משל עצמן". לאחר שידורו של הפרק הרביעי, כריסטופר אור מ-The Atlantic קרא לסדרה "סדרת הטלוויזיה הטובה ביותר". סצנת שש הדקות בסיום הפרק הרביעי קיבלה תשבחות בייחוד. הפילוסוף ניק לאנד (אנ') הצביע על הסדרה "כסדרת הטלוויזיה האינטליגנטית ביותר בתולדות הטלוויזיה". בטקס פרסי ה-TCA זכתה בלש אמיתי בפרס על הופעה יוצאת דופן בסרטים, מיני-סדרות וספיישלים, והייתה מועמדת לזכייה לסדרת השנה. מתיו מקונוהי זכה בהופעה יוצאת דופן בדרמה. הסדרה אף הייתה מועמדת בטקס "בחירת מבקרי הטלוויזיה" לדרמה הטובה ביותר. בטקס זה זכה מתיו מקונוהי בשחקן הראשי הטוב ביותר בסדרת דרמה. בטקס פרסי האמי ה-66, הסדרה הייתה מועמדת לסדרת הדרמה הטובה ביותר, וודי הארלסון ומתיו מקונוהי היו מועמדים בקטגוריית השחקן הטוב ביותר, ניק פיזולאטו היה מועמד לתסריט הטוב ביותר וקארי ג'וגי פוקונאגה היה מועמד בקטגוריית הבמאי לסדרת הדרמה, ואף זכה. מדיה וקבצים בנושא בלש אמיתי בוויקישיתוף אתר האינטרנט הרשמי של בלש אמיתי (באנגלית) בלש אמיתי, ברשת החברתית פייסבוק בלש אמיתי, ברשת החברתית אקס (טוויטר) בלש אמיתי, ברשת החברתית אינסטגרם "בלש אמיתי", במסד הנתונים הקולנועיים IMDb (באנגלית) "בלש אמיתי", באתר Rotten Tomatoes (באנגלית) "בלש אמיתי", באתר Metacritic (באנגלית) "בלש אמיתי", באתר HBO Max (באנגלית) "בלש אמיתי", באתר Hulu סדרות (באנגלית) "בלש אמיתי", במסד הנתונים הקולנועיים KinoPoisk (ברוסית) רותה קופפר, הסדרה "בלש אמיתי": שוטרים עם תובנות פילוסופיות, באתר הארץ, 14 בינואר 2014 כך הפכה "בלש אמיתי" לשק החבטות של המבקרים והצופים, באתר ynet, 11 באוגוסט 2015 אלקסיס סולוסקי, ניו יורק טיימס, אחרי שלוש עונות מצ'ואיסטיות, "בלש אמיתי" מציגה מבט נשי מתריס, באתר הארץ, 10 בינואר 2024 ביקורות עדי הררי, "בלש אמיתי": סיפור מעוות של דכאון קולקטיבי, באתר הארץ, 7 במרץ 2014 נילי לוין, שרי שביט, "בלש אמיתי": האירה את החושך, באתר ynet, 12 במרץ 2014 חן חדד, "בלש אמיתי": קלישאות ממגנטות על גבריות שבורה, אלימה ומיוסרת, באתר הארץ, 23 ביוני 2015 עידו ישעיהו‏, בלש מזויף: העונה השנייה של "בלש אמיתי" היא תגובת נגד דלוחה לקודמתה, באתר וואלה, 23 ביוני 2015 סמדר שילוני, "בלש אמיתי 2": טובה אבל פחות, באתר ynet, 23 ביוני 2015 ניב שטנדל, ‏סיפור בלש, באתר ‏מאקו‏, 23 ביוני 2015 נטליה ירמין, איך נפלו בלשים: "בלש אמיתי" איבדה את זה, באתר nrg‏, 24 ביוני 2015 אמרי סדן, הסיוט האמריקאי: האמת המכוערת של בלש אמיתי, באתר nrg‏, 17 באוגוסט 2015 סמדר שילוני, "בלש אמיתי 3": לא מצליחה לשחזר את הקסם, באתר ynet, 14 בינואר 2019 עידו ישעיהו‏, אני זוכר משמע אני קיים: העונה השלישית של "בלש אמיתי" צוללת אל התודעה, באתר וואלה, 15 בינואר 2019 Lesley Goldberg (March 18, 2022). ‘True Detective’ Season 4 in the Works at HBO With Barry Jenkins. Hollywood Reporter. retrieved May 3, 2022 Dave Walker, HBO 'True Detective' teaser signals coming boom of New Orleans-shot TV, ‏13 ביוני 2013 (באנגלית) Lesley Goldberg, HBO Lands Matthew McConaughey, Woody Harrelson Cop Drama, ‏30 באפריל 2012 (באנגלית) נילי לוין ושרי שביט, "בלש אמיתי": האירה את החושך, באתר ynet, 12 במרץ 2014 David Wiegand, 'True Detective' review: 2 stars shine brightly, ‏9 בינואר 2014 (באנגלית) Christopher Orr, True Detective: The Best Show on TV, ‏11 בפברואר 2014 Michael Ausiello, TCA Awards 2014: Good Wife, OITNB, True Detective, Veep, Breaking Bad, RuPaul Among Winners, ‏19 ביולי 2014 (באנגלית)